CELEX: 62012TN0297
Language: fi
Date: 2012-07-02 00:00:00
Title: Asia T-297/12: Kanne 2.7.2012 — Evropaïki Dynamiki v. komissio

8.9.2012   
            
            
               FI
            
            
               Euroopan unionin virallinen lehti
            
            
               C 273/16
            
         Kanne 2.7.2012 — Evropaïki Dynamiki v. komissio
   (Asia T-297/12)
   2012/C 273/27
   Oikeudenkäyntikieli: kreikka
   
      Asianosaiset
   
   
      Kantaja: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Ateena, Kreikka) (edustaja: asianajaja V. Christianos)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               määräämään komission maksamaan kantajalle korvauksena kantajan ammatillisen maineen loukkaamisesta sen perusteella, että komissio on rikkonut ammattisalaisuuden, 50 000 euroa viivästyskorkoineen 3.7.2007 alkaen tässä asiassa annettavan tuomion julistamiseen saakka ja koko korvausmäärän lopulliseen maksamiseen saakka
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vaatii kanteessaan Euroopan unionin yleistä tuomioistuinta määräämään, että kantajalle on korvattava vahinko, joka on aiheutunut Euroopan komission (jäljempänä komissio) lainvastaisesta toiminnasta, SEUT 340 artiklan toisen kohdan (sopimussuhteen ulkopuolinen unionin vastuu) nojalla. Kantaja toteaa täsmällisemmin, että komissio on loukannut kantajan ammatillista mainetta lähettämällä 3.7.2007 kolmansille yhtiöille asiakirjan, joka koskee kantajan osalta käynnissä olevaa tutkimusta.
   Kantaja väittää, että komission sopimussuhteen ulkopuolisen vastuun edellytykset, sellaisina kuin ne on vahvistettu oikeuskäytännössä, täyttyvät siinä tarkoituksessa, että kantajalle on maksettava korvausta sen ammatillisen maineen loukkaamisesta sillä perusteella, että komissio on lainvastaisesti ilmoittanut kolmansille osapuolille kantajan osalta käynnissä olevan tutkimuksen olemassaolosta ja sisällöstä sekä kantajaa koskevia luottamuksellisia ammatillisia tietoja.